|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

**2023.gada 31.augustā Nr. GND/2023/806**

**(protokols Nr.13; 47.p)**

**Par V. K. iesnieguma izskatīšanu**

Gulbenes novada pašvaldības dokumentu vadības sistēmā 2023.gada 8.augustā ar reģistrācijas numuru GND/5.5/23/1629-K reģistrēts **….** (turpmāk – iesniedzējs), deklarētā dzīvesvieta: …2023.gada 8.augusta iesniegums, kurā izteikts lūgums pagarināt dzīvojamās telpas Nr.1, kas atrodas Robežu ielā 10, Gulbenē, Gulbenes novadā (turpmāk – Dzīvojamā telpa), īres līguma darbības termiņu.

Saskaņā ar Dzīvojamo telpu īres likuma 6.pantā noteikto dzīvojamās telpas vienīgais lietošanas pamats īrniekam ir rakstveidā noslēgts dzīvojamās telpas īres līgums.

Dzīvojamās telpas īres līgums ar iesniedzēju noslēgts uz noteiktu laiku, tas ir, līdz 2023.gada 31.augustam.

Saskaņā ar Dzīvojamo telpu īres likuma 17.panta pirmās daļas 1., 3., 4. un 8.punktu iesniedzējam ir pienākums ievērot dzīvojamās telpas īres līguma noteikumus, maksāt īres maksu dzīvojamās telpas līgumā noteiktajā apmērā un kārtībā, veikt ar dzīvojamās telpas īres lietošanu saistītos maksājumus, kā arī, izbeidzoties dzīvojamās telpas īres līgumam, atbrīvot īrēto dzīvojamo telpu. Īres maksas apmērs un tās apmaksas kārtība ir noteikta Līguma 2.2. un 2.9.apakšpunktā, atbilstoši kuriem iesniedzējam bija nepieciešams veikt īres maksas samaksu izīrētājam saskaņā ar tā izsniegtu rēķinu (rēķins jāapmaksā līdz rēķinā norādītajam datumam).

Atbilstoši SIA “Gulbenes Energo Serviss” sniegtajai informācijai iesniedzējam ir nenokārtotas maksājumu saistības par dzīvojamās telpas īri un komunālajiem pakalpojumiem EUR 126,39 apmērā.

Iesniedzēja deklarētā dzīvesvietas adrese kopš 2023.gada 1.marta ir Prūšu iela 38-70, Rīga, LV-1057, līdz ar to iesniedzējs nav tiesīgs no Gulbenes novada pašvaldības saņemt palīdzību dzīvojamo telpu jautājumu risināšanā un Gulbenes novada pašvaldībai nav tiesiska pamata ar iesniedzēju pagarināt dzīvojamās telpas īres līgumu.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā minēto, pamatojoties uz Pašvaldību likuma 10.panta pirmās daļas 21.punktu, Dzīvojamo telpu īres likuma 6.pantu, 17.panta pirmās daļas 1., 3., 4.un 8.punktu un Sociālo un veselības jautājumu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. NEPAGARINĀT dzīvojamās telpas Robežu iela 10-1, Gulbene, Gulbenes novads, īres līguma darbības termiņu ar …..

2. NOTEIKT … viena mēneša laikā no lēmuma paziņošanas dienas atbrīvot dzīvojamo telpu Robežu iela 10-1, Gulbene, Gulbenes novads, par dzīvojamās telpas atbrīvošanas faktu sastādot dzīvojamās telpas nodošanas – pieņemšanas aktu.

3. UZDOT SIA “Gulbenes Energo Serviss”, reģistrācijas numurs 546030000121, juridiskā adrese: Blaumaņa iela 56A, Gulbene, Gulbenes novads, LV-4401, organizēt dzīvojamās telpas Robežu iela 10-1, Gulbene, Gulbenes novads, nodošanas – pieņemšanas procedūru atbilstoši normatīvo aktu prasībām.

5. Lēmuma izrakstu nosūtīt:

5.1. …

5.2. SIA “Gulbenes Energo Serviss”, juridiskā adrese: Blaumaņa iela 56A, Gulbene, Gulbenes novads, LV-4401.

Gulbenes novada domes priekšsēdētājs A.Caunītis

Sagatavoja: Ligita Slaidiņa